ዘብል እዩ። 'ሎሚነየ' ኣብ ዝብል ደርፉ፡ ናውቲ ገዛ ሓደ ትግራዋይ እሪ ቁጽር ኣቢሉ ንሕጽይቱ ተማልአለይ ይብላ። "ታሪካዊ ዓሌት ሊቀ ሊቃውንቲ እቲ ናይ ኣቦይ ማእሲ መን እዩ ኣማቲ?" ዝብል ሓረግ ግን፡ ንሓዋሩ ከም መጠንቀቕታ ዝደረፎ ከምዝኾነ ዝትርጉሙዎ ኣለው። ጠቐነታት "ድሕሪ ዓወት" ኣብታ ናይ መጀመርታ ለካቲት 11 እንትኽበር፤ ኪሮስ ኣብ ዓዲ ኣይወዓለን። "ገለ ሰባት ነዚ ከም ኣሉታ ተጠቒሞም፤ ስሙ ናይ ምጽላም ጎስጓስ ይካየድ ነይሩ" ይብል ብርሃኑ ኣባዲ። ገለ ሰበ ስልጣናት ከይተረፉ፡ ናይ ኪሮስ እዚ ሓድሽ ካሴቱ ከይቕረጽን ብቴሌቪዥን ከይተሓላለፍን ጽዕንቶ ክፈጥሩ ፈቲኖም፤ 'ናይ ኪሮስ ዓሰርተ ጊዘ ኣይትደጋግሙ' ዝብሉ'ውን ነይሮም። እንተኾነ እቲ ኣብ ልዕሊኡ ዝካየድ ዝነበረ ዘመተ ዘይቅኑዕን፡ ካብ ቅንኢ ዝተበገሰ ከምዝኾነን ከፍ ኢሉ ናይ ልቡ ኣውጊዑኒ ይብል። ዓይኑ ቅጽርጽር እናበሎ። "ንሕና ግና ናይ ኪሮስ ደርፍታት ምሕላፍ ደው ኣየበልናን"። "ንሱ ናብ ኣመሪካ ዝኸደ፡ ቀዲሙ ሕጋዊ ውዕል ኣሲሩ ስለዝነበረ'ምበር ከምቱ ንሳቶም ዝብሉዎ ከምዘይኮነ ኣውጊዑኒ። ኣነ'ውን ተቐቢለዮ" ኢሉ። ምንጪ ስእሊ, Solomon ምስ መጽሄት ወጋሕታ ኣብ ዝገበሮ ፃንሒት፤ ኪሮስ 'በቲ ጸለመ ተስፋ ኣይቆርፅን' እንተበለ'ኳ .
